Áhættan mest hjá ungu fólki
Helsta orsök dauðsfalla ungs fólks á aldrinum 15-24 ára í OECD löndunum árið 2004 var umferðarslys. Af þeim sem létu lífið í umferðarslysum í OECD löndunum var hlutfall ungra ökumanna á milli 18 og 30%, en sami hópur þó ekki nema 9-13% af mannfjöldanum. Þetta er meðal þess sem kemur fram í skýrslunni Ungir ökumenn – leiðin að öryggi (e. Young drivers – Road to safety).
Á morgunverðarfundi Lýðheilsustöðvar, Slysavarnaráðs og Umferðarráðs sem fram fer í dag verða athyglisverðar niðurstöður úr skýrslunni kynntar, en þær miða að því að auka öryggi ungra ökumanna.
Meðal þeirra tillagna er að setja ýmsar reglur fyrir yngsta aldurshópinn, s.s. að banna akstur á kvöldin, nóttunni og um helgar, en þá eru mörg slys ungra ökumanna skráð. Einnig virðist slysum fjölga ef ungir ökumenn eru með farþega á svipuðum aldri í bíl sínum. Því er einnig stungið upp á því að takmarka slíkan akstur.
Í skýrslunni er jafnframt komið inn á tæknibúnað sem getur og hefur komið í veg fyrir slys hjá ungmennum. Meðal annars er minnst á hljóðmerki sem bíllinn gefur frá sér séu bílbelti ekki notuð, en eins svonefndan alkólás, sem ekki er eins algengur. Samkvæmt skýrslunni verður of mikið af slysum vegna ölvunaraksturs ungmenna, og of mikið líkamstjón vegna ónógrar notkunar bílbelta.
Þá er talið vænlegt að setja ökurita í bíla hjá ungmennum og jafnvel hraðatakmarkanir.
Helsta orsök dauðsfalla ungs fólks á aldrinum 15-24 ára í OECD löndunum árið 2004 var umferðarslys.
Á morgunverðarfundi Lýðheilsustöðvar, Slysavarnaráðs og Umferðarráðs sem fram fer í dag verða athyglisverðar niðurstöður úr skýrslunni kynntar.
Þær miða að því að auka öryggi ungra ökumanna.
Meðal þeirra tillagna er að setja ýmsar reglur fyrir yngsta aldurshópinn.
Einnig virðist slysum fjölga ef ungir ökumenn eru með farþega á svipuðum aldri í bíl sínum.
Í skýrslunni er jafnframt komið inn á tæknibúnað sem getur og hefur komið í veg fyrir slys hjá ungmennum.